open-index/open-wikipedia-markdown huggingface dataset:
অশোক (দ্ব্যর্থতা নিরসন)

**অশোক** দ্বারা বোঝাতে যেতে পারেঃ

* অশোক (উদ্ভিদ) - বৈজ্ঞানিক নাম Saraca indica
* অশোক (সম্রাট) - মৌর্য সম্রাট
* অশোক গহলোত - রাজস্থানের মুখ্যমন্ত্রী
* অশোক চহ্বাণ - মহারাষ্ট্রের মুখ্যমন্ত্রী
* অশোক সেন - ভারতীয় তাত্ত্বিক পদার্থবিদ
* অশোক গুপ্ত - রহস্য রোমাঞ্চ লেখক
আলার কালাম

**আলার কালাম** (পালি: आलार कालाम) প্রাচীন ভারতের একজন যোগ শিক্ষক ছিলেন।

## সংক্ষিপ্ত পরিচিতি
আলার কালাম বৈশালী নগরে সাংখ্য দর্শনের শিক্ষক ছিলেন। মজ্ঝিম নিকায়ের অরিয়পরিবেসন সুত্ত অনুসারে মহাভিনিষ্ক্রমণের পর সিদ্ধার্থ গৌতম তার নিকট যোগ শিক্ষালাভ করেন। আলারা তাকে অকিঞ্চন্নায়তন নামক ধ্যানের একটি বিশেষ অবস্থা সম্বন্ধে শিক্ষা প্রদান করেন। কিন্তু আলারের নিকট হতে সমস্ত শিক্ষা লাভ করেও অতৃপ্ত সিদ্ধার্থ গৌতম আরও জ্ঞানলাভের উদ্দেশ্যে উদ্দক রামপুত্ত নামক অপর এক শিক্ষকের নিকট যোগ শিক্ষালাভ করেন। পরবর্তীকালে বুদ্ধত্ব লাভের পর গৌতম বুদ্ধ তার অভিজ্ঞতা ও শিক্ষা তার দুই গুরু আলার কালাম ও উদ্দক রামপুত্ত জানাবেন বলে স্থির করেন, কিন্তু ততদিনে উভয়েরই মৃত্যু ঘটে গেছিল।

## অন্যান্য সাহিত্যে
অশ্বঘোষ তার *[[বুদ্ধচরিত]]* গ্রন্থে আলার কালামের চরিত্রকে জীবনদান করেছেন এই গ্রন্থে আলার কালাম সিদ্ধার্থ গৌতমকে তার অকিঞ্চন্নায়তন দর্শন সম্বন্ধে বর্ণনা করেছেন। এই তত্ত্বের সঙ্গে সাংখ্য দর্শনের বহুলাংশে মিল রয়েছে। বুদ্ধঘোষ তার *মনোরথপূরনি* গ্রন্থে ভরন্দু কালাম নামক আলার কালামের অপর এক শিষ্যের উল্লেখ করেছেন, যিনি সিদ্ধার্থ গৌতমের সঙ্গে একই সময় তার শিষ্যত্ব গ্রহণ করেছিলেন।

## তথ্যসূত্র

## আরো পড়ুন
* 

বিষয়শ্রেণী:ভারতীয় যোগ শিক্ষক
বিষয়শ্রেণী:ভারতীয় যোগী
বিষয়শ্রেণী:তপস্বী
বিষয়শ্রেণী:আদি বৌদ্ধধর্ম
বিষয়শ্রেণী:প্রাচীন ভারতীয় দার্শনিক
ডেভিড লয়েড

**ডেভিড লয়েড** (; জন্ম: ১৮ মার্চ, ১৯৪৭) ল্যাঙ্কাশায়ারের অ্যাক্রিংটনে জন্মগ্রহণকারী ইংল্যান্ডের সাবেক আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৩ থেকে ১৯৮০ সময়কালে ইংল্যান্ড দলের পক্ষে আন্তর্জাতিক ক্রিকেটে প্রতিনিধিত্ব করেছেন।

'বাম্বল' ডাকনামে পরিচিত লয়েড কাউন্টি ক্রিকেটে ল্যাঙ্কাশায়ার দলে খেলেন। দলে তিনি বামহাতি ব্যাটসম্যান হিসেবে খেলাসহ বামহাতে স্পিন বোলিংয়ে পারদর্শী ছিলেন। এছাড়াও তিনি অ্যাক্রিংটন স্ট্যানলি দলের পক্ষে অর্ধ-পেশাদার হিসেবে ফুটবল খেলায় অংশগ্রহণ করেন।

## খেলোয়াড়ী জীবন
ইংল্যান্ড দলের পক্ষে নয় টেস্ট খেলেন। তার সর্বোচ্চ রান ছিল অপরাজিত ২১৪*। এছাড়াও আটটি একদিনের আন্তর্জাতিকে অংশ নেন। প্রথম-শ্রেণীর ক্রিকেটে সফলতম অল-রাউন্ডার ছিলেন তিনি। উনিশ হাজারেরও অধিক রান সংগ্রহসহ ২৩৭ উইকেট পেয়েছেন। ১৯৭৩ থেকে ১৯৭৭ মেয়াদে নিজ কাউন্টি দলে অধিনায়কের দায়িত্ব পালন করেন।

## অবসর
খেলোয়াড়ী জীবন থেকে অবসর নেয়ার পর প্রথম-শ্রেণীর ক্রিকেটে আম্পায়ারের দায়িত্বে মনোনিবেশ ঘটান। এছাড়াও তিনি ল্যাঙ্কাশায়ার ও ইংল্যান্ড ক্রিকেট দলের কোচের দায়িত্ব পালন করেন। কিন্তু ১৯৯৯ সালের ক্রিকেট বিশ্বকাপ শেষে ইংল্যান্ড দলের কোচের দায়িত্ব থেকে অব্যাহতি নেন। পরবর্তীতে টেস্ট ম্যাচ স্পেশালে ক্রিকেট ধারাভাষ্যকার ছিলেন। বর্তমানে তিনি স্কাই স্পোর্টসে ধারাভাষ্যে নিয়োজিত। এছাড়াও তিনি লেখক, সাংবাদিক ও কলাম লেখক হিসেবে পরিচিত।

## তথ্যসূত্র

## আরও দেখুন
* ট্রেভর বেলিস
* সারে কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা
* ইংরেজ একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## পাদটীকা
* 
* 

## বহিঃসংযোগ

* 
* 
* টুইটারে ডেভিড লয়েড

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইয়ং ইংল্যান্ডের ক্রিকেটার
বিষয়শ্রেণী:ইংরেজ ক্রিকেট ধারাভাষ্যকার
বিষয়শ্রেণী:ইংরেজ ক্রিকেট আম্পায়ার
বিষয়শ্রেণী:কাম্বারল্যান্ডের ক্রিকেটার
বিষয়শ্রেণী:ডি. বি. ক্লোজ একাদশের ক্রিকেটার
বিষয়শ্রেণী:ডি. এইচ. রবিন্স একাদশের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:ল্যাঙ্কাশায়ার ক্রিকেট অধিনায়ক
বিষয়শ্রেণী:ইংরেজ পুরুষ ফুটবলার
বিষয়শ্রেণী:অ্যাক্রিংটন স্ট্যানলি ফুটবল ক্লাবের (১৮৯২) খেলোয়াড়
বিষয়শ্রেণী:অ্যাক্রিংটনের ব্যক্তি
বিষয়শ্রেণী:ইংল্যান্ড ক্রিকেট দলের কোচ
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:অবস্থান অনুযায়ী শ্রেণীভুক্ত নয় এমন পুরুষ ফুটবলার
বিম্বিসার

**বিম্বিসার** (সংস্কৃত: बिम्बिसार) (৫৫৮ খ্রিঃপূঃ – ৪৯১ খ্রিঃপূঃ)  হর্য্যঙ্ক রাজবংশের রাজা ছিলেন, (জন্ম: ৫৬৭ খ্রীষ্টপূর্বাব্দ মৃত্যু: ৪৯২ খ্রীষ্টপূর্বাব্দ যিনি ৫৪২ খ্রিস্টপূর্বাব্দ থেকে ৪৯২ খ্রিস্টপূর্বাব্দ পর্যন্ত মগধ শাসন করেন। তার পৃষ্ঠপোষকতায় উত্তর ভারতে বৌদ্ধ ধর্মের বিস্তার সম্ভব হয়েছিল। তিনি ছিলেন হর্যঙ্ক বংশ এর প্রতিষ্ঠাতা মগধ এর রাজা। তার পুত্র ছিলেন অজাতশত্রু। 

## পরিচিতি
সিংহলী বৌদ্ধ গ্রন্থ মহাবংশ অনুসারে বিম্বিসার মাত্র পনেরো বছর বয়সে তার পিতা মহাপদুম কর্তৃক মগধের রাজা রূপে অভিষিক্ত হন। বিম্বিসারের মাতার নাম ছিল বিম্ব। প্রাচীন গ্রন্থগুলিতে বিম্বিসারকে *সেনিয়* নামে উল্লেখ করা হয়েছে। টীকাকার বুদ্ধঘোষের মতে *সেনিয়* তার ব্যক্তিগত নাম ছিল, অপরপক্ষে ধম্মপালের মতে *সেনিয়* ছিল তার গোত্রের নাম।

## বৈদেশিক নীতি
বিম্বিসার বিভিন্ন রাজ্যের রাজকুমারী ও অভিজাত নারীদের বিবাহের মাধ্যমে রাজ্যগুলির সঙ্গে কূটনৈতিক সুসম্পর্ক স্থাপনে আগ্রহী ছিলেন। তিনি কোশল রাজ মহাকোশলের কন্যা কোশল দেবীকে বিবাহ করলে দুই রাজ্যের মধ্যে দীর্ঘদিনের বৈরিতার অবসান ঘটে। বিবাহের যৌতুক হিসেবে বিম্বিসার কাশীর অধিকার লাভ করেন। বিম্বিসার বৈশালীর লিচ্ছবি মহাজনপদের প্রধান চেতকের কন্যা চেল্লনাকে বিবাহ করেন। বিম্বিসারের তৃতীয়া পত্নী ক্ষেমা ছিলেন মদ্র দেশের রাজকন্যা। বিদের রাজ কন্যা বাসবি কে বিবাহ করেন। তিনি সাম্রাজ্যের সম্প্রসারণের জন্য পূর্বে অঙ্গ রাজ্য অধিকার করেছিলেন, যা পরবর্তীকালে মৌর্য্য সাম্রাজ্য প্রতিষ্ঠার ভিত্তিভূমি হিসেবে কাজ করেছিল।

## বৌদ্ধ ধর্মের পৃষ্ঠপোষকতা
মহাবংশ ও দীপবংশ গ্রন্থানুসারে বিম্বিসার গৌতম বুদ্ধ অপেক্ষা পাঁচ বছর ছোট ছিলেন। পব্বজ্জাসুত্ত অনুসারে, বোধিলাভের সাত বছর পূর্বে মগধের রাজধানী রাজগৃহে সিদ্ধার্থ গৌতমের সঙ্গে বিম্বিসারের সাক্ষাত ঘটে। সিদ্ধার্থ নিজেকে শাক্য বংশজাত হিসেবে পরিচয় দিলে বিম্বিসার তাকে রাজগৃহে বসবাস করার অনুরোধ করলে সিদ্ধার্থ তা প্রত্যাখ্যান করেন, কিন্তু পরবর্তীকালে বোধিলাভের পর তিনি রাজগৃহে যাবেন বলে প্রতিশ্রুতি দেন। সেই প্রতিশ্রুতি রক্ষার্থে গৌতম বুদ্ধ বোধিলাভের দুই বছর পরে বিম্বিসারের সঙ্গে সাক্ষাৎ করেন। সেইদিনই বিম্বিসার বৌদ্ধ সংঘের সহস্রাধিক ভিক্ষুদের বসবাসের জন্য বেণুবন নামক উদ্যানটি গৌতম বুদ্ধকে প্রদান করেন। এরপর বুদ্ধ তাকে চতুরার্য সত্য সম্বন্ধে উপদেশ প্রদান করেন। বিম্বিসারের অনুরোধে বুদ্ধ অমাবস্যা ও পূর্ণিমা তিথিতে উপোসথ ব্রত পালনের বিধি প্রচলন করেন। আবার, বিম্বিসারের অনুরোধেই বুদ্ধ বর্ষাকালে পরিব্রাজন না করে একটি নির্দিষ্ট স্থানে অবস্থান করে সাধনার বর্ষাবাস নামক রীতি প্রচলন করেন। ভিক্ষুদের বর্ষাবাসের সুবিধার জন্য কুটীর নির্মাণ এবং বুদ্ধ ও ভিক্ষুদের চিকিৎসার জন্য রাজবৈদ্য জীবককে নিযুক্ত করেন। বিম্বিসারের তৃতীয়া পত্নী ক্ষেমা পরবর্তীকালে ভিক্ষুণী সংঘে যোগদান করে অর্হত্ত্ব লাভ করেন।

## মৃত্যু
দেবদত্তের প্ররোচনায় বিম্বিসারের পুত্র অজাতশত্রু তাকে হত্যার চেষ্টা করেন। বুদ্ধের মতাদর্শে বিশ্বাসী বিম্বিসার তার পুত্রকে ক্ষমা করে দেন। কিন্তু পুনরায় দেবদত্তের প্ররোচনায় অজাতশত্রু বিম্বিসার ও তার উপদেষ্টামণ্ডলীকে গৃহবন্দী করে নিজেকে মগধের শাসক হিসেবে ঘোষণা করেন। ৪৯১ খ্রিস্টপূর্বাব্দে গৃহবন্দী অবস্থায় বিম্বিসারের মৃত্যু ঘটে।

## তথ্যসূত্র

বিষয়শ্রেণী:হর্য্যঙ্ক রাজবংশ
বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় ব্যক্তি
বিষয়শ্রেণী:মগধের শাসক
বিষয়শ্রেণী:গৌতম বুদ্ধের শিষ্য
বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় রাজশাসক
বিষয়শ্রেণী:খ্রিস্টপূর্ব ৫ম শতাব্দীর ভারতীয় রাজশাসক
দেশি রাস্না

**দেশি রাস্না** (দ্বিপদ নাম: ***Vanda tessellata***) হচ্ছে ভারতীয় উপমহাদেশ থেকে ইন্দোচীন পর্যন্ত বিস্তৃত অর্কিডের একটি প্রজাতি। এটি ভেষজ উদ্ভিদ।

## বিবরণ
এদের বায়ুমূল বেশ ছড়ান ও লম্বা। নাতিদীর্ঘ কাণ্ডের দুপাশে ঘনবদ্ধ লম্বা লম্বা পাতা, খাদাল। পাতার কক্ষ থেকে গজান খাড়া ও শাখায়িত ডাঁটায় কয়েকটি ছোট ছোট ফুল হয়। ফুলের রং বেগুনি হলুদ, দাগফুটকি, ততটা আকর্ষণীয় নয়।

## তথ্যসূত্র

বিষয়শ্রেণী:অর্কিড
বিষয়শ্রেণী:বাংলাদেশের অর্কিড
বিষয়শ্রেণী:ভারতের অর্কিড
বিষয়শ্রেণী:ঔষধি উদ্ভিদ
হাসি-মুখোশী ডেনড্রোবিয়াম

**হাসি-মুখোশী ডেনড্রোবিয়াম** (), (দ্বিপদ নাম: ***Dendrobium moschatum***), হচ্ছে অর্কিডের একটি প্রজাতি।

## বিবরণ
পাতা ৫০-১০০ সেমি লম্বা। ফুল হালকা হলুদ-বেগুনি। ফুল বেশ বড় এবং গুচ্ছে কয়েকটি ফোটে।

## বিস্তৃতি
হাসি-মুখোশী ডেনড্রোরিয়াম হিমালয়, পূর্ব ভারত, বাংলাদেশের উত্তর, নেপাল, ভুটান, আসাম, ইয়ুনান এবং ইন্দোচীনের (ভিয়েতনাম, থাইল্যান্ড, মায়ানমার, লাওস, কম্বোডিয়া) স্থানীয় প্রজাতি। এরা বাংলাদেশের সিলেট, চট্টগ্রাম, কক্সবাজার ও পার্বত্য চট্টগ্রামের পাহাড়ে জন্মে।

## তথ্যসূত্র

বিষয়শ্রেণী:এশিয়ার অর্কিড
বিষয়শ্রেণী:অর্কিড
বিষয়শ্রেণী:বাংলাদেশের অর্কিড
বিষয়শ্রেণী:ভারতের অর্কিড
বিষয়শ্রেণী:চীনের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ইন্দোচীনের উদ্ভিদ
বিষয়শ্রেণী:১৮০০-এ বর্ণিত উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
নীল রাস্না

**নীল রাস্না** (), (দ্বিপদ নাম: ***Vanda coerulea***), হচ্ছে  অর্কিডের একটি প্রজাতি। এদের ফুল নীল রঙের। এখন প্রকৃতিতে দুষ্প্রাপ্য। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।

## আরো দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

বিষয়শ্রেণী:অর্কিড
বিষয়শ্রেণী:বাংলাদেশের অর্কিড
বিষয়শ্রেণী:ভারতের অর্কিড
বিষয়শ্রেণী:ঔষধি উদ্ভিদ
বিষয়শ্রেণী:বাংলাদেশের রক্ষিত উদ্ভিদ
পাতাহীন ডেনড্রোবিয়াম

**পাতাহীন ডেনড্রোবিয়াম** (), (দ্বিপদ নাম: ***Dendrobium aphyllum***) হচ্ছে অর্কিডের একটি প্রজাতি। এটি দক্ষিণ চীন, পূর্ব হিমালয় এবং ইন্দোচীনের স্থানীয় প্রজাতি। 
## বিবরণ
এরা লম্বা পুরুষ্টু বায়ুমূলের পরিবর্তে গুচ্ছমূলে আশ্রয় আঁকড়ে ধরে। কয়েকটি লম্বা লম্বা ৪০-৫০ সেমি ডাঁটার একটি গুচ্ছ হয়। তাতে একান্তরভাবে বিন্যস্ত পাতা। বসন্ত ও গ্রীষ্মে নিষ্পত্র ডালে ঝুলন্ত মঞ্জরিতে হালকা হলুদ ও বেগুনি আঁচের অনেকগুলি ফুল ফোটে। ফুল খুব ঘনবদ্ধ নয় এবং গন্ধহীন।

## তথ্যসূত্র

বিষয়শ্রেণী:এশিয়ার অর্কিড
বিষয়শ্রেণী:অর্কিড
বিষয়শ্রেণী:বাংলাদেশের অর্কিড
বিষয়শ্রেণী:ভারতের অর্কিড
বিষয়শ্রেণী:চীনের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:১৭৯৫-এ বর্ণিত উদ্ভিদ
লিন্ডলের ডেনড্রোবিয়াম

**লিন্ডলের ডেনড্রোবিয়াম** (), (দ্বিপদ নাম: ***Dendrobium lindleyi***, বা আগের ***Dendrobium aggregatum***) হচ্ছে *[[ডেনড্রোবিয়াম]]* গণের অর্কিডের একটি প্রজাতি। এটি দক্ষিণ চীন এবং দক্ষিণ-পূর্ব এশিয়ায় (অসম, বাংলাদেশ, অরুণাচল প্রদেশ, লাওস, মায়ানমার, থাইল্যান্ড, ভিয়েতনাম) দেখা যায়।

## বিবরণ
এদের পাতার গোড়া স্ফীত, গুচ্ছবদ্ধ। এদের ফুল সোনালি-হলুদ, ভেতরে গাঢ় রঙের চোখ থাকে।

## তথ্যসূত্র

বিষয়শ্রেণী:এশিয়ার অর্কিড
বিষয়শ্রেণী:অর্কিড
বিষয়শ্রেণী:বাংলাদেশের অর্কিড
বিষয়শ্রেণী:ভারতের অর্কিড
বিষয়শ্রেণী:চীনের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ইন্দোচীনের উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
অ্যারিডেস ওডোরাটা

***অ্যারিডেস ওডোরাটা*** (দ্বিপদ নাম: ***Aerides odorata***) হচ্ছে অর্কিডের একটি প্রজাতি। এরা দক্ষিণ-পূর্ব এশিয়া, এবং চীনের (Yunnan, Guangdong) নিচু ভুমির বনে, এবং হিমালয়, ভুটান, অসম, বাংলাদেশ, ভারত, নেপাল, আন্দামান ও নিকোবর দ্বীপপুঞ্জ, মায়ানমার, থাইল্যান্ড, লাওস, কম্বোডিয়া, ভিয়েতনাম, Peninsular Malaysia, বোর্নিও, সুমাত্রা, জাভা, Sulawesi, the Lesser Sunda Islands, এবং ফিলিপাইনে দেখা যায়।

## বিবরণ
এদের লম্বা শাখায়িত বায়ুমূল ঝুলে থাকে মোটা তারের মতো কাণ্ডে লম্বা ও চ্যাপ্টা ঝুলন্ত পাতা থাকে। পাতার কক্ষ থেকে লম্বা ঝুলন্ত মঞ্জরিতে সাদা ফুলে ঠাসা থাকে। ফুলে মোমের গ্রথন, ফুল সুগন্ধি। ফুল গ্রীষ্ম ও বর্ষায় ফোটে।

## তথ্যসূত্র

## বহিঃসংযোগ
* 
* 

বিষয়শ্রেণী:এশিয়ার অর্কিড
বিষয়শ্রেণী:অর্কিড
বিষয়শ্রেণী:বাংলাদেশের অর্কিড
বিষয়শ্রেণী:ভারতের অর্কিড
বিষয়শ্রেণী:চীনের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ইন্দোচীনের উদ্ভিদ
বিষয়শ্রেণী:১৭৯০-এ বর্ণিত উদ্ভিদ
বিষয়শ্রেণী:অসমের উদ্ভিদকুল
বিষয়শ্রেণী:থাইল্যান্ডের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:বোর্নিওর উদ্ভিদ
বিষয়শ্রেণী:সুমাত্রার উদ্ভিদকুল
বিষয়শ্রেণী:ভুটানের উদ্ভিদ
বিজয়া সুখদর্শন

**বিজয়া সুখদর্শন** বা **ক্রাইনাম অ্যাামাবাইল** (দ্বিপদ নাম: ***Crinum amabile***) হচ্ছে *[[Crinum|ক্রাইনাম]]* গণের একটি লিলি প্রজাতি।

## বিবরণ
এদের গোড়ার পাতা গুচ্ছসহ ১ মিটারের মতো উঁচু। পাতা লম্বা ও বড় এবং পাতার আগা চোখা। বর্ষায় ফুল ফোটে এবং সারা বছরে আরো কয়েকবার ফোটে। পাতার কক্ষ থেকে বের হওয়া লম্বা, চ্যাপ্টা ও পুরু ডাঁটার আগায় ঢাকা অনেকগুলো গাঢ়- বেগুনি কলি থেকে ফুল ফোটে। ফুল লম্বা ও ৬ পাপড়ির।

## তথ্যসূত্র

বিষয়শ্রেণী:ফুল
বিষয়শ্রেণী:উদ্ভিদ
বিষয়শ্রেণী:গাছ
বিষয়শ্রেণী:ভারতের উদ্ভিদ
বিষয়শ্রেণী:ঔষধি উদ্ভিদ
আন্তর্জাতিক গণিত অলিম্পিয়াডের তালিকা

থাম্ব|ডান|alt=A circle, interlinked with a sideways figure of eight (lemniscate). The circle is half green and half yellow, the lemniscate is a third red, a third blue and a third black. The shapes are featured in front of a white background.|আন্তর্জাতিক গণিত অলিম্পিয়াডের লোগো
১৯৫৯ সালে প্রথমবারের মত **আন্তর্জাতিক গণিত অলিম্পিয়াড** (আইএমও) অনুষ্ঠিত হয় রোমানিয়ায়। আন্তর্জাতিক বিজ্ঞান অলিম্পিয়াডসমূহের মধ্যে প্রাচীনতম-আন্তর্জাতিক গণিত অলিম্পিয়াড সেই হতে প্রতিবছর নিয়মিতভাবে অনুষ্ঠিত হয়। শুধুমাত্র ১৯৮০ সালে মঙ্গোলিয়ার অভ্যন্তরীণ গণ্ডগোলের কারণে গণিত অলিম্পিয়াড অনুষ্ঠিত হয়নি। কারণ, প্রথমদিকে এই প্রতিযোগিতাটি পূর্ব ব্লকের (সোভিয়েত প্রভাব বলয়) অন্তর্গত এবং ওয়ারশ চুক্তিতে অন্তর্ভুক্ত পূর্ব ইউরোপীয় দেশসমূহ নিয়ে চালু করা হয়েছিল, তাই পূর্ব ইউরোপের দেশসমূহই প্রথমদিকের আইএমওগুলোর আয়োজন করে। পরবর্তীতে ধীরে ধীরে অন্যান্য দেশও এর আয়োজন করা শুরু করে। প্রথমদিকের কিছু অলিম্পিয়াডের আয়োজন সম্পর্কিত তথ্য - যেমন কবে ও কোন শহরে তা অনুষ্ঠিত হয়েছিল, তা নিয়ে বিভ্রান্তি আছে।

১৯৫৯ সালে রোমানিয়ায় প্রথমবারের মত আইএমও অনুষ্ঠিত হয়েছিল। সাতটি দেশ সেবারে অংশগ্রহণ করেছিল – বুলগেরিয়া, চেকোস্লোভাকিয়া, পূর্ব জার্মানি, হাঙ্গেরি, পোল্যান্ড, রোমানিয়া এবং সোভিয়েত ইউনিয়ন – এবং আয়োজক দেশই শীর্ষস্থান লাভ করে। এরপর থেকেই ধীরে ধীরে অংশগ্রহণকারী দেশের সংখ্যা বাড়েঃ ১৯৬৯ সালে ১৪টি দেশ, ১৯৮৯ সালে ৫০টি দেশ এবং ২০০৯ সালে ১০৪টি দেশ এতে অংশ নেয়।

উত্তর কোরিয়া একমাত্র দেশ যারা অবৈধ পন্থা অনুসরণ করতে গিয়ে ধরা পড়ে। ফলশ্রুতিতে তারা ১৯৯১ সালে অনুষ্ঠিত ৩২তম আইএমও এবং ২০১০ সালে অনুষ্ঠিত ৫১তম আইএমও থেকে বহিষ্কৃত হয়। ২০১১ সালের জানুয়ারি মাসে ২০১১-২০১৫ সাল পর্যন্ত সকল অনুষ্ঠানের খরচ বহনের জন্য গুগল আইএমও'র প্রতিষ্ঠানকে  € ১ মিলিয়ন দেয়।

## অলিম্পিয়াডসমূহ
[থাম্ব|ডান|alt=কালো স্যুটের সাথে নীল-সাদা শার্ট এবং উজ্জ্বল রঙের টাই পরিহিত চারজন কাঠের প্যানেলের সামনে দাঁড়িয়ে আছে।|alt=শার্ট, টাই এবং ব্লেজার পরিহিত চার কিশোর একসারিতে দাঁড়িয়ে আছে। বামদিকের দুইজন পশ্চিম এবং ডানদিকের দুইজন প্রাচ্য বংশোদ্ভূত|২০০১ সালে অনুষ্ঠিত আইএমও'র চারজন পূর্ণ নাম্বার প্রাপ্ত প্রতিযোগী। বাম থেকেঃ [গ্যাব্রিয়েল ক্যারল, রেড বার্টন (দুজনেই যুক্তরাষ্ট্রের), ঝিগিয়াং ঝাং এবং লিয়াং জিয়াও (দুজনেই চীনের)।]]
থাম্ব|ডান|alt=পাঁচজন করে দুইটি লাইনে দশজন সামনের দিকে মুখ করে দাঁড়িয়ে আছেন। প্রথম সারিতে আছেন ৫ কিশোর এবং তাদের পিছনে চারজন মধ্যবয়স্ক ব্যক্তি এবং অপরজন সদ্য-কৈশোর অতিক্রমকারী|২০০৯ সালে অনুষ্ঠিত আইএমও'র বাংলাদেশ দল।
থাম্ব|ডান|alt=বুকের উপর লাল রঙের প্রতীকধারী সাদা টপ পরিহিত ছয় কিশোর এক সারিতে দাঁড়িয়ে আছেন। তারা একটি লাল, নীল এবং সাদা ডোরাকাটা পতাকা ধরে আছে, যা একটি বিশেষ মুকুট এবং কোট অব আর্ম প্রকাশ করে।|২০১০ সালে অনুষ্ঠিত আইএমও'র সার্বিয়া দল।

## আরো দেখুন
* বাংলাদেশ গণিত অলিম্পিয়াড
* এশিয়া প্যাসিফিক গণিত অলিম্পিয়াড
* প্রাদেশীয় গণিত অলিম্পিয়াড
* গণিত প্রতিযোগিতাসমূহের তালিকা
* আন্তর্জাতিক গণিত অলিম্পিয়াডের বিস্ময়কর প্রতিযোগীদের তালিকা

## টীকা

## তথ্যসূত্র
;সাধারণ
* 
* 
;সুনির্দিষ্ট

## বহিঃসংযোগ
* 
* ম্যাথমেটিকাল অ্যাসোসিয়েশন অব আমেরিকার ওয়েবসাইটে আন্তর্জাতিক গণিত অলিম্পিয়াড সম্পর্কিত তথ্য 

বিষয়শ্রেণী:আন্তর্জাতিক গণিত অলিম্পিয়াড
বিষয়শ্রেণী:গণিত সম্পর্কিত তালিকা
ব্রেকিং নিউজ রিপোর্টিংয়ে পুলিৎজার পুরস্কার

**ব্রেকিং নিউজ রিপোর্টিংয়ে পুলিৎজার পুরস্কার** আলোচিত সংবাদের জন্য পুলিৎজার পুরস্কারের একটি ক্যাটাগরি। ১৯৫৩ সাল থেকে এ ক্যাটাগরিতে পুরস্কার প্রদান করা হচ্ছে। তবে বিভিন্ন সময়ে এর বিভিন্ন নাম দেখা যায়। ১৯৫৩-১৯৬৩ পুরস্কারের নাম ছিল লোকাল রিপোর্টিং, এডিশন টাইমের পুলিৎজার পুরস্কার, ১৯৬৪-১৯৬ সাল পর্যন্ত ছিল লোকাল জেনারেণ বা স্পট নিউজ রিপোর্টিংয়ে পুলিৎজার পুরস্কার।

## তথ্যসূত্র

বিষয়শ্রেণী:পুলিৎজার পুরস্কার
জাপানের অঞ্চলের তালিকা

**জাপানের অঞ্চলসমূহ** হল দেশটির ঐতিহ্যগত  ব্যবস্থা। এই অঞ্চল বিভাগগুলো বিভিন্ন ক্ষেত্রে ব্যবহার হয়। এই অঞ্চলগুলো মানচিত্র, ভূগোল এবং আবহাওয়ার রিপোর্ট প্রস্তুতিতে কাজে লাগে। এই অঞ্চলগুলো সাধারণত জাপানের প্রাথমিক বর্ণনা আর বিভিন্ন অঞ্চলের পারস্পরিক তুলনার কাঠামো হিসেবে ব্যবহার হয়।

## সংস্কৃতি
জাপানের প্রতিটি অঞ্চলের নিজস্ব সাংস্কৃতিক ঐতিহ্য বর্তমান।

## তালিকা
জাপান মোট আটটি অঞ্চলে বিভক্ত। মোটামুটি উত্তর থেকে দক্ষিণে এই অঞ্চলগুলি হল:
* হোক্কাইদো
* তোওহোকু
* কান্তো
* চুউবু
* কান্‌সাই
* চুউগোকু
* শিকোকু
* কিউশু

## তথ্যসূত্র

## বহিঃসংযোগ


জাপানের অঞ্চলসমূহ
অঞ্চলসমূহ
বিষয়শ্রেণী:জাপান
বিষয়শ্রেণী:জাপানের উপবিভাগ
অ্যান্ড্রয়েড

**অ্যান্ড্রয়েড** শব্দটি দ্বারা উল্লেখ করতে পারে:

## বিজ্ঞান ও প্রযুক্তি

* অ্যান্ড্রয়েড (রোবট), একটি মানবিক রোবট
* অ্যান্ড্রয়েড (অপারেটিং সিস্টেম), গুগলের মোবাইল অপারেটিং সিস্টেম
** অ্যান্ড্রয়েড মাসকট
* অ্যান্ড্রয়েড (ওষুধ), সিন্থেটিক হরমোন মিথাইলটেস্টোস্টেরনের একটি মার্কার নাম

## শিল্প এবং বিনোদন

### ফিল্ম

* *[[অ্যান্ড্রয়েড কুঞ্জাপ্পান ভার্সন ৫.২৫|অ্যান্ড্রয়েড কুঞ্জপ্পান সংস্করণ 5.25]]*, রাথেশ বালাকৃষ্ণান পডুভাল পরিচালিত একটি ২০১৯ সালের চলচ্চিত্র
* ''অ্যান্ড্রয়েড'' (চলচ্চিত্র), অ্যারন লিপস্ট্যাড দ্বারা পরিচালিত একটি ১৯৮২ সালের চলচ্চিত্র
* *অ্যান্ড্রয়েড*, ২০১৩ সালের চলচ্চিত্র *[[অ্যাপ (চলচ্চিত্র)|অ্যাপের]]* রুশ শিরোনাম

### সঙ্গীত

* দ্য অ্যান্ড্রয়েড, একটি অস্ট্রেলীয় রক ব্যান্ড
* "অ্যানড্রয়েড" (টিভিএক্সকিউ গান), ২০১২
* "অ্যান্ড্রয়েড", *[[Kerplunk (অ্যালবাম)|কেরপ্লঙ্ক]]* অ্যালবামের গ্রিন ডে-র একটি গান
* "অ্যাড্রয়েড", *[[কি মন্দ লুকস|হোয়াট ইভাইল লার্ক]]* ইপির একটি গান

### গেমস

* ''অ্যান্ড্রয়েড'' (বোর্ড গেম), ফ্যান্টাসি ফ্লাইট গেমস দ্বারা প্রকাশিত

### শিল্প এবং বিনোদন অন্যান্য ব্যবহার

* অ্যান্ড্রয়েড (ডিসি কমিক্স), চরিত্র
* ''অ্যান্ড্রয়েড'' (উপন্যাস), কে. এ. অ্যাপেলগেট এর লেখা
* অ্যাড্রয়েড ১৭, *ড্রাগন বল* ফ্র্যাঞ্চাইজির একটি চরিত্র
* অ্যানড্রয়েড ১৮, *ড্রাগন বল* ফ্র্যাঞ্চাইজির একটি চরিত্র

## আরো দেখুন

* রোবট
* ড্রয়েড (দ্ব্যর্থতা নিরসন)
* মেটালম্যান (দ্ব্যর্থতা নিরসন)
* রোবট (দ্ব্যর্থতা নিরসন)
* রোবটম্যান (দ্ব্যর্থতা নিরসন)
মহাবাক্য

**মহাবাক্য** () বা **মহাবাক্যসমূহ** হলো অদ্বৈত বেদান্ত কর্তৃক নির্ধারিত উপনিষদের মহাবানী।

মহাবাক্যের সংখ্যা অসংখ্য হলেও চারটিকে প্রধান হিসাবে বিবেচনা করা হয়। অদ্বৈত অনুসারে, সকল মহাবাক্য সংক্ষেপে একই বিশ্বজনীন বার্তা প্রেরণ করে।

## মহাবাক্যসমূহ
মহাবাক্যের সংখ্যা অসংখ্য হলেও চারটি বেদের চারটি স্তবকে মহাবাক্য ধরা হয়। 
### প্রধান চার মহাবাক্য

### অন্যান্য কিছু মহাবাক্য

#### প্রজ্ঞানং ব্রহ্ম

"প্রজ্ঞানং ব্রহ্ম" ঋগ্বেদের ঐতরেয় উপনিষদে প্রাপ্ত মহাবাক্য।
 পরমাত্মার চেতনা হলো "প্রজ্ঞানং ব্রহ্ম"।

সকলকিছুই চৈতন্য বা চেতনা দ্বারা উৎপন্ন হয়, এবং সকলকিছুই চেতনার অপর নাম। জগৎ চেতনা দ্বারা পরিচালিত হয়। চেতনাই কারণ, চেতনাই ব্রহ্ম।

#### অয়ং আত্মা ব্রহ্ম

"অয়ং আত্মা ব্রহ্ম" অথর্ববেদের মুণ্ডক উপনিষদে প্রাপ্ত মহাবাক্য।

অন্যান্য মহাবাক্যের মতো, এটিও ব্রহ্ম ও আত্মার একত্বকে ব্যাখ্যা করে, এবং এটি অদ্বৈত দর্শনের মূল নীতি। গুরুগীতা অনুসারে, "অয়ং আত্মা ব্রহ্ম" হলো অভ্যাস বাক্য বা অনুশীলনের বিবৃতি।

#### তৎ ত্বং অসি

"তৎ ত্বং অসি" সামবেদের ছান্দোগ্য উপনিষদে প্রাপ্ত মহাবাক্য।  অন্যান্য মহাবাক্যের মতো, এটি ব্রহ্ম ও আত্মার একত্বকেও ব্যাখ্যা করে, যা অদ্বৈত দর্শনের মূল নীতি।

#### অহং ব্রহ্মাস্মি

"অহং ব্রহ্মাস্মি" যজুর্বেদের বৃহদারণ্যক উপনিষদে প্রাপ্ত মহাবাক্য, যা অদ্বৈত বেদান্তের মূল দর্শন। আত্মা শুধুমাত্র মন বা শরীরের মধ্যে সীমাবদ্ধ নয়, এটি সমগ্র সীমাহীন মহাবিশ্বকে প্রকাশ করে। এর উপলব্ধিই চূড়ান্ত লক্ষ্য, বেদান্তের আধ্যাত্মিক পথের লক্ষ্য।

## তাৎপর্য
বাক্যগুলিতে অন্তর্দৃষ্টিকে সমর্থন করে ব্যাখ্যা করা হয় যে স্বতন্ত্র আত্মা (জীব) যা পৃথক অস্তিত্ব হিসাবে আবির্ভূত হয়, তা (আত্মা) মূলত অংশ এবং সমগ্র (ব্রহ্ম) এর প্রকাশ।

অদ্বৈত বেদান্ত অনুসারে মহাবাক্য আত্মা ও পরব্রহ্মের সর্বোচ্চ মিলনের দ্যোতক। অদ্বৈত অনুসারে সন্ন্যাস দীক্ষায় দীক্ষিত ব্যক্তিরা মহাবাক্য মন্ত্র হিসেবে শিক্ষা করেন "যাতে তাঁরা সেই সর্বোচ্চ অবস্থায় পৌঁছতে পারেন যে অবস্থায় ব্যক্তির আত্মা অবিচ্ছেদ্যভাবে ব্রহ্মে লীন হতে পারে"।

## আরও দেখুন
* ব্রহ্ম
* আত্মা
* পরব্রহ্ম
* পরমাত্মা
* চূড়ান্ত বাস্তবতা
* অদ্বৈত বেদান্ত
* অজাতিবাদ
* মহাবাক্য উপনিষদ

## টীকা

## তথ্যসূত্র

### উৎস
;মুদ্রিত উৎস

* 
* 
* 
* 

;ওয়েব উৎস

## বহিঃসংযোগ
* S. Radhakrishnan: The Principal Upanishads
* Swami Sivananda, ''Tat Tvam Asi'', ''Right Significance of TAT TVAM ASI''
* Ram Chandran , ''tattvam asi''
* Mahavakyas, www.hinduwebsite.com
* The four MahaVakyas of the Upanishads that can change your perspective about God !, medium.com
* Brahma, Ayam Atma Brahma, Mahavakya, Hinduism, www.indianetzone.com
* Aham Brahmasmi, Last Updated: August 26, 2020, www.yogapedia.com
* Jayaram V, Prajnanam brahma - Brahman is Intelligence, www.hinduwebsite.com

বিষয়শ্রেণী:হিন্দু দার্শনিক ধারণা
বিষয়শ্রেণী:ভারতীয় দার্শনিক ধারণা
বিষয়শ্রেণী:অদ্বৈত বেদান্ত
গণতন্ত্রী দল

**গণতন্ত্রী দল** পাকিস্তানের প্রথম ধর্মনিরপেক্ষ রাজনৈতিক দল। ১৯৫৩ সালের ১৯ জানুয়ারি মাহমুদ আলি ও হাজি মুহাম্মদ দানেশ এর প্রতিষ্ঠা করেন। দানেশ এর প্রথম প্রেসিডেন্ট হন। গণতন্ত্রী দল স্বাধীন বৈদেশিক নীতির জন্য আহ্বান জানায় এবং মুসলিম লীগের পাশ্চাত্যপন্থি নীতির বিরোধিতা করে। দলের ইশতেহারে কোনো ক্ষতিপূরণ ছাড়াই সামন্ততন্ত্র বিলুপ্তি, রাজনৈতিক বন্দীদের মুক্তি, কমনওয়েলথ থেকে বিচ্ছিন্ন হওয়া, পাট বাণিজ্যের জাতীয়করণ, নারীদের সমান অধিকার ও সংখ্যালঘুদের সামাজিক, রাজনৈতিক ও অর্থনৈতিক ক্ষেত্রে সমান অধিকার এবং পাকিস্তান ও ভারতের মধ্যে ভিসার প্রথা বাতিলের দাবি জানায়।

মাহমুদ আলি পরে দলের প্রেসিডেন্ট হন এবং যুক্তফ্রন্টের সাথে জোট গঠন করেন। যুক্তফ্রন্ট ১৯৫৪ সালের প্রাদেশিক নির্বাচনে জয়ী হয়।

দলের নিজস্ব পতাকা ছিল। এটি ছিল অর্ধেক লাল ও অর্ধেক নীল। লাল ছিল চাষের প্রতীক, এ দ্বারা অগ্রগতি ও কৃষিভিত্তিক অর্থনীতি বোঝায়। তিনটি তারাসহ নীল দ্বারা বোঝায় বুর্জোয়া, শ্রমজীবী ও কৃষকদের মধ্যে শান্তি ও মিত্রতা।

## আরো দেখুন
* জমিয়ত উলামায়ে ইসলাম (ফ)
## তথ্যসূত্র

বিষয়শ্রেণী:পাকিস্তানের রাজনৈতিক দল
বিষয়শ্রেণী:১৯৫৩-এ পূর্ব পাকিস্তানে প্রতিষ্ঠিত
বিষয়শ্রেণী:১৯৫৩-এ প্রতিষ্ঠিত রাজনৈতিক দল
বিষয়শ্রেণী:পাকিস্তানের বিলুপ্ত রাজনৈতিক দল
বিষয়শ্রেণী:বাংলাদেশের বিলুপ্ত রাজনৈতিক দল
বিষয়শ্রেণী:বাংলাদেশের সমাজতান্ত্রিক দল
পান্থপাদপ

**পান্থপাদপ** (), (দ্বিপদ নাম: *Ravenala madagascariensis*) হচ্ছে একটি মাদাগাস্কার বা মালিগাছি উদ্ভিদ প্রজাতি। এরা *রাভেনালা* গণের একমাত্র প্রজাতি। বাংলা ভাষায় 'পান্থ' মানে পথিক, আর 'পাদপ' শব্দের অর্থ গাছ। অর্থাৎ এদের বাংলা নামের অর্থ পথিকের গাছ।

## বিবরণ
এদের দেখতে কলাগাছের মতো, তবে লম্বাটে পাতাগুলো কাণ্ডের মাথায় দু'পাশ থেকে সারিবদ্ধভাবে উঁচানো অবস্থায় থাকে। এমন ব্যতিক্রমী বৈশিষ্ট্যের কারণেই এই  গাছকে কলাগাছ থেকে আলাদা করা যায়। শরৎ ও হেমন্ত কালে এদের ফুল ফোটে। উঁচান বড় বড় ডাঁটায় নৌকাকৃতি পত্রপুট, তাতে দ্বিলিংগ ফুল। ফল ৩-কোষী, শক্ত ও স্বয়ংবিদারী। বীজ হয় অনেক। গোড়ার চারা ও বীজ থেকে বংশবৃদ্ধি হয়। অনেকেই বাগানের সৌন্দর্য বর্ধনের জন্য এই গাছ লাগান।

## চিত্রশালা

## তথ্যসূত্র

বিষয়শ্রেণী:ভারতের উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:মাদাগাস্কারের উদ্ভিদ
বিষয়শ্রেণী:উদ্যান উদ্ভিদ
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:স্ট্রেলিৎজিসি
বিষয়শ্রেণী:মাদাগাস্কারের ফুল
বিষয়শ্রেণী:আফ্রিকার উদ্যান উদ্ভিদ
পলিয়ালথিয়া

***পলিয়ালথিয়া*** (লাতিন ভাষা: ***Polyalthia***) হচ্ছে অ্যানোনাসি পরিবারের উদ্ভিদের একটি গণের নাম। এই গণে নিচের উদ্ভিদ প্রজাতিগুলো রয়েছে (কিন্তু এটি অসম্পূর্ণ হতে পারে):


বিষয়শ্রেণী:অ্যানোনাসি গণ
বিষয়শ্রেণী:অ্যানোনাসি
উজি চা উৎসব

থাম্ব|উজি সেতু।
**উজি চা** উৎসব হল জাপানি চা উৎসব। এই উৎসব প্রত্যেক বছরের অক্টোবর মাসের প্রথম রবিবারে পালিত হয়। এই উৎসব উজিবাসা ব্রিজের কাছাকাছি পালিত হয়। উৎসবের মূল উদেশ্য হল ৩ চা মাষ্টারের আত্মার শান্তি কামনা করা শ্রদ্ধা প্রকার করা। এই তিন চা মাষ্টা হলেন: এইসাই সেনজি, ম্যোয়ে সোয়িন, সেননো র্যিকু। এছাড়াও চা সম্পর্কিত অগ্রদূত যারা উজি শিল্পের চা শিল্পের উন্নয়নে অবদান রেখেছে তাদেরও আত্নার শান্তি কামনা ও শ্রদ্ধা প্রকারঠ করা হয়।

## তথ্যসূত্র

## বহিঃসংযোগ

* কিয়োটায় স্বাগতম

বিষয়শ্রেণী:জাপানের উৎসব
মুড়মুড়ি

**মুড়মুড়ি** বা **হামজাম** (দ্বিপদ নাম:***Polyalthia suberosa***) হচ্ছে *[[পলিয়ালথিয়া]]* গণের একটি উদ্ভিদ প্রজাতি। ১৮৬৪ সালে উইলিয়াম রক্সবার্গ এই প্রজাতির বিবরণ দেন। এটির আদি নিবাস ভারত, মায়ানমার ও শ্রীলঙ্কা।

## বিস্তৃতি
মুড়মুড়ির আদি নিবাস ভারত, মায়ানমার ও শ্রীলঙ্কা। বাংলাদেশের খুলনা, নড়াইল, যশোর, মাগুরা , কুষ্টিয়া, পাবনা প্রভৃতি এলাকায় মুড়মুড়ির গাছ পাওয়া গেছে। এদেশের বনে জংগলে জন্মে।

## তথ্যসূত্র

## বহিঃসংযোগ

বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:মিয়ানমারের উদ্ভিদ
কম্পিউটার শিক্ষা

থাম্ব|নতুনদের জন্য কম্পিউটারে ইংরেজি উইকিবুকের পিডিএফ সংস্করণ
**কম্পিউটার শিক্ষা** বা **কম্পিউটার স্বাক্ষরতা** বা **কম্পিউটার জ্ঞান** হল কম্পিউটার বিষয়ক দক্ষতা, কম্পিউটার সম্পর্কিত জ্ঞান ও তাকে ব্যবহারের সক্ষমতা এবং এ সম্পর্কিত প্রযুক্তিগত বিষয়াদির কার্যকর প্রয়োগ। তা হতে পারে প্রাথমিক ব্যবহার থেকে শুরু করে প্রোগ্রামিং এবং কঠিন সমস্যা সমাধান। একে অন্যভাবে সংজ্ঞায়িত করে বলা যায় একজন ব্যক্তির কম্পিউটার প্রোগ্রামিং এবং কম্পিউটার সম্পর্কিত অন্যান্য ক্ষেত্রে প্রয়োগের সহজবোধ্য জ্ঞান। এখানে অন্য একটি গুরুত্বপূর্ণ বিষয় হল কীভাবে কম্পিউটারের বিভিন্ন উপাদান কাজ করে এবং কীভাবে কম্পিউটার সেটি পরিচালনা করে। কম্পিউটার শিক্ষাকে কম্পিউটার প্রোগ্রামিং থেকে আলাদা করা হতে পারে যা কম্পিউটারের প্রোগ্রামের নকশা এবং কোডিংয়ের বিষয়ে গুরুত্ব দেয় সাধারণ কম্পিউটার বিষয়ক পরিচিতি এবং ব্যবহারের দক্ষতার থেকে।

## উন্নত দেশে
কম্পিউটার শিক্ষাকে উন্নত দেশগুলোতে গুরুত্বপূর্ণ দক্ষতা হিসেবে বিবেচনা করা হয়। কম্পিউটার নির্ভর হওয়ায় কোম্পানিগুলো তাদের কর্মীদের কাছ থেকে কম্পিউটারের সাধারণ জ্ঞান আশা করে। অনেক কোম্পানিই তাদের ব্যবসায়কে সম্প্রসারণ, সুদক্ষ ও সফল করতে কম্পিউটার এবং প্রযুক্তি ব্যবহার করে।

## আরো দেখুন
* কম্পিউটার বিজ্ঞান#শিক্ষা
* ডিজিটাল শিক্ষা
* ইউরোপীয়ান কম্পিউটার ড্রাইভিং লাইসেন্স
* নতুন শিক্ষা

## তথ্যসূত্র

বিষয়শ্রেণী:ডিজিটাল ভাগ
বিষয়শ্রেণী:কম্পিউটিং ও সমাজ
বিষয়শ্রেণী:দক্ষতা
বিষয়শ্রেণী:বিষয় অনুযায়ী শিক্ষা
জাতীয় গণমুক্তি ইউনিয়ন

**জাতীয় গণমুক্তি ইউনিয়ন** ১৯৭৩ সালে প্রতিষ্ঠিত বাংলাদেশি রাজনৈতিক দল। তেভাগা আন্দোলনের অন্যতম প্রধান নেতা হাজি মুহাম্মদ দানেশ এর প্রতিষ্ঠাতা। ১৯৭৫ সালে অন্যান্য সব রাজনৈতিক দল নিষিদ্ধ হওয়ার পর দলকে বাংলাদেশ কৃষক শ্রমিক আওয়ামী লীগের সাথে যুক্ত করা হয়। ১৯৮০ সালে দানেশ দলকে পুনরায় গঠন করেন। পরে গণতান্ত্রিক পার্টি গঠনের জন্য ইউনিয়ন বিলুপ্ত করা হয়।

## তথ্যসূত্র

বিষয়শ্রেণী:বাংলাদেশের বিলুপ্ত রাজনৈতিক দল
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:১৯৭৫-এ বাংলাদেশে বিলুপ্ত
বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:১৯৮০-এ বাংলাদেশে বিলুপ্ত
বিষয়শ্রেণী:১৯৭৩-এ প্রতিষ্ঠিত রাজনৈতিক দল

বিষয়শ্রেণী:১৯৭৫-এ বিলুপ্ত রাজনৈতিক দল
বিষয়শ্রেণী:১৯৮০-এ প্রতিষ্ঠিত রাজনৈতিক দল
বিষয়শ্রেণী:১৯৮০-এ বিলুপ্ত রাজনৈতিক দল
মোঃ সাদত আলী

ড. মো. সাদত আলী ১৯৭১ সালের বাংলাদেশের স্বাধীনতা যুদ্ধে নিহত বুদ্ধিজীবিদের একজন।  তিনি ঢাকা বিশ্ববিদ্যালয়ের শিক্ষা ও গবেষণা কেন্দ্রের ব্যবসায় প্রশাসন বিভাগের শিক্ষক ছিলেন।  
## ১৯৭১ সালে অবস্থান
মুক্তিযুদ্ধ শুরু হলে সাদত আলী তার গ্রামের বাড়িতে আশ্রয় নিয়েছিলেন। ১৯৭১ সালের ২৬ এপ্রিল বিশ্ববিদ্যালয় ক্যাম্পাসে এসেছিলেন ব্যাংক থেকে টাকা তোলার জন্য।  সেদিন কার্জন হল এলাকায় তার আত্মীয় সমাজবিজ্ঞান বিভাগের শিক্ষক ড. আমিনুল ইসলামের সঙ্গে তার দেখা হয়। আমিনুল ইসলাম তাকে টাকা তুলে তার বাসায় যেতে বলেছিলেন। তিনি তার অপেক্ষায় ছিলেন। বিশ্ববিদ্যালয়ে টহলরত পাকিস্তানি সেনারা তাকে গ্রেপ্তার করে অজ্ঞাত স্থানে নিয়ে গেছে। এরপর আমিনুল ইসলাম কোথাও তার খোঁজ পাননি।
## জন্ম ও পরিবার
নরসিংদী জেলার রসুলপুর গ্রামের সাধারণ এক পরিবারে ১৯৪২ সালের ২৮ জানুয়ারি মো. সাদত আলীর জন্ম। বাবা মো. হযরত আলী, মা মমতাজের নেসা। পড়াশোনা শুরু গ্রামের জুনিয়র স্কুলে। মেধাবী ছাত্র ছিলেন। ১৯৫৬ সালে গাজীপুর জেলার গাছা হাইস্কুলে নবম শ্রেণিতে ভর্তি হন। ১৯৫৮ সালে এই স্কুল থেকে প্রথম বিভাগে ম্যাট্রিক পাস করেন। মো. সাদত আলীর স্কুলজীবন কাটে লজিংয়ে থেকে। দশম শ্রেণির ছাত্র থাকাকালেই তিনি বাংলা-ইংরেজি অভিধান মুখস্থ করে ফেলেছিলেন। রসুলপুর জুনিয়র স্কুলের এক শিক্ষক তাকে এ টি দেবের অভিধান থেকে এক বসায় দুই হাজার শব্দের অর্থ জিজ্ঞেস করেছিলেন। সব শব্দের সঠিক উত্তর দিয়েছিলেন তিনি। ১৯৬০ সালে নরসিংদী কলেজ থেকে প্রথম বিভাগে ইন্টারমিডিয়েট (আইকম) পাস করে ভর্তি হন ঢাকা বিশ্ববিদ্যালয়ে। ১৯৬৩ সালে বিকম ও ১৯৬৪ সালে এমকম পাস করেন।  ১৯৭১ সালে তিনি অর্থনীতিতে এমএ পরীক্ষা দেওয়ার প্রস্তুতি নিয়েছিলেন। কিন্তু তার আগেই শুরু হয়ে যায় মুক্তিযুদ্ধ। মো. সাদত আলী তিন কন্যাসন্তানের জনক। বড় মেয়ে মাহমুদা আকতার আলী, মেজো মেয়ে ফাহমিদা আকতার আলী ও ছোট মেয়ে শাহিদা আকতার আলী। স্ত্রী আজিজুন নাহার।

## পেশাজীবন
মো. সাদত আলী বিশ্ববিদ্যালয়ের শিক্ষাজীবন শেষ করে নরসিংদী কলেজে বাণিজ্য বিভাগের প্রভাষক হিসেবে যোগ দেন। এখানে কিছুদিন শিক্ষকতা করার পর ঢাকা বিশ্ববিদ্যালয়ের শিক্ষা ও গবেষণা কেন্দ্রে যোগ দেন। ঢাকা বিশ্ববিদ্যালয়ে অধ্যাপনার সময় তিনি আমেরিকার কলোরাডো স্টেট কলেজে যান উচ্চশিক্ষার্থে। ১৯৬৯ সালের প্রথমার্ধে পিএইচডি ডিগ্রি অর্জন করে আবার ঢাকা বিশ্ববিদ্যালয়ে যোগ দেন। একই বছরের ৩১ মে তিনি সিনিয়র লেকচারার পদে পদোন্নতি পান। ১৯৭০ সালের ৮ জুন শিক্ষা ও গবেষণা কেন্দ্রের ব্যবসায় প্রশাসন বিভাগের চেয়ারম্যানের দায়িত্ব পান।

## তথ্যসূত্র

বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:১৯৭১-এ মৃত্যু
বিষয়শ্রেণী:১৯৪২-এ জন্ম
বিষয়শ্রেণী:১৯৭১-এ শহীদ বুদ্ধিজীবী
শর্মিলা রেগে

**শর্মিলা রেগে** (৭ জুলাই ১৯৬৪- ১৩ জুলাই ২০১৩) একজন ভারতীয় সমাজবিজ্ঞানী, নারীবাদী বিদুষী ছিলেন। তিনি "রাইটিং কাস্ট/ রাইটিং জেন্ডার" এই বইটির লেখিকা ছিলেন। ক্রান্তিজ্যতি সাবিত্রীবাই ফুলে স্ত্রী অভ্যাস কেন্দ্র, পুনে বিশ্ববিদ্যালয়ে তিনি প্রধানের দায়িত্ব পালন করেন। ওনার অবদানের জন্যে মাদ্রাজ ইনস্টিটিউট অব ডেভেলপমেন্ট স্টাডিস এর পক্ষ থেকে তাকে Malcolm Adiseshiah সম্মানে সম্মানিত করা হয়েছিল।

শর্মিলাকে ভারতের অগ্রগণ্য নারীবাদীদের মধ্যে একজন মনে করা হয়। দলিত নারীবাদী দৃষ্টিকোণ চিন্তাধারা প্রথম ওনার লেখাতেই পাওয়া যায়।

ভারতীয় নারীবাদী আলোচনায় তিনি জাতি, শ্রেণী , ধর্ম, যৌনতার নতুন দিশা খুলে দিয়েছিলেন। শিক্ষা জগতে তার অবদান, দলিত ছাত্রদের জন্যে তার আজীবন লড়াই, শিক্ষাক্ষেত্রে সংশোধনের প্রতি তার দায়বদ্ধতা প্রকাশ করে।

কোলন ক্যান্সারের সাথে যুদ্ধ করে অবশেষে তিনি ১৩ই জুলাই, ২০১৩ সালে মৃত্যুবরণ করেন।

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:ভারতীয় সমাজবিজ্ঞানী
বিষয়শ্রেণী:নারীবাদী সমাজবৈজ্ঞানিক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:ভারতে ক্যান্সারে মৃত্যু
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:মলাশয়ের ক্যান্সারে মৃত্যু
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় নারীবাদী লেখক
বিষয়শ্রেণী:ভারতীয় রাজনৈতিক লেখক
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় সমাজ বিজ্ঞানী
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:ভারতের ইংরেজি ভাষার লেখক
বিষয়শ্রেণী:মহারাষ্ট্রের সক্রিয়কর্মী
বিষয়শ্রেণী:২১শ শতাব্দীর ভারতীয় অ-কল্পকাহিনী লেখক
বিষয়শ্রেণী:মহারাষ্ট্রের নারী শিক্ষাবিদ
বিষয়শ্রেণী:মহারাষ্ট্রের শিক্ষাবিদ
বিষয়শ্রেণী:মহারাষ্ট্রের লেখিকা
গুগল মুন

**গুগল মুন** বা **গুগল চাঁদ** গুগল আর্থের মতই অনুরূপ একটি পরিষেবা যা চাঁদের স্যাটেলাইট চিত্র প্রদর্শন করে। ২০শে জুলাই, ২০০৯ সালে অ্যাপোলো ১১ এর চান্দ্রে অবতরণের ৪০তম বার্ষিকীতে গুগল একে চালু করে। ব্যবহারকারীদের জন্য প্রতিটি অ্যাপোলো মিশনের অবতরণ সাইটের স্যাটেলাইট চিত্র প্রদর্শন এবং মিশন সম্পর্কিত বিস্তারিত তথ্য প্রদান করা হয়েছে।

## প্রাথমিক সংস্করণ
গুগল মুনের প্রথম সংস্করণে শুধুমাত্র কম-রেজল্যুশন সম্পূর্ণ পূর্ণ চাঁদের স্যাটেলাইট চিত্র অন্তর্ভুক্ত ছিল এবং যখন খুব নিকটে জুম করা হতো, একটি সুইস পনিরের নকশা প্রদর্শিত হতো। উচ্চ-রেজল্যুশন সম্পূর্ণ চিত্র পাওয়ার আগে পর্যন্ত সুইস পনিরের নকশা নিকটস্থ জুম স্তর জন্য ব্যবহার করা হতো।

## বর্তমান সংস্করণ
বর্তমান সংস্করণে গুগল মুনের তিনটি কার্যপদ্ধতি আছে।

### অ্যাপোলো কার্যপদ্ধতি
এতে নাসার থেকে উপলব্ধ অ্যাপোলোর প্রতিটি মিশন সম্পর্কিত বিস্তারিত তথ্যসহ, স্থানাঙ্ক, মানচিত্র, ছবি, ভিডিও, এবং রাস্তার দৃশ্যের প্যানোরামা পাওয়া যায়।

### দৃশ্যমান কার্যপদ্ধতি

### উচ্চতা

### লেখচিত্র
## আরও দেখুন
* গুগল আর্থ
* গুগল মার্স

## তথ্যসূত্র

## বহিঃসংযোগ
*গুগল মুন
*গুগল আর্থ মুন দেখুন

চাঁদ
চাঁদ
বিষয়শ্রেণী:চাঁদ
বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি
আল-মুতামিদ

**আবুল আব্বাস আহমাদ ইবনে জাফর** (; আনু. ৮৪২ – ১৪ অক্টোবর ৮৯২), যিনি তার রাজকীয় নাম **আল মুতামিদ** (المعتمد ) বেশি পরিচিত, ছিলেন ১৫তম আব্বাসীয় খলিফা। তিনি ৮৭০ থেকে ৮৯২ সাল পর্যন্ত খলিফার পদে আসীন ছিলেন। আল মুতাওয়াক্কিলের বেঁচে থাকা সন্তানদের মধ্যে তিনি ছিলেন জ্যেষ্ঠ। ২৩ বছর যাবত খলিফার দায়িত্ব পালন করলেও তার শাসন আনুষ্ঠানিক ছিল।

থাম্ব|250px|আল মুতামিদের শাসনামলের দিনার।

## জীবন
আল-মুতামিদ ছিলেন খলিফা আল-মুতাওয়াক্কিলের (শাসনকাল ৮৪৭-৮৬১) পুত্র এবং ফিতিয়ান নামে একজন কুফান দাসী মেয়ে। তার পুরো নাম ছিল আহমাদ ইবনে আবু জাফর এবং সন্তানের নামের থেকে আবুল আব্বাস এবং তার মায়ের কাছ থেকে ইবনে ফিতয়ান নামেও পরিচিত ছিলেন। তুর্কি সেনাপতি বায়াকবাক ও ইয়ারজুখ কর্তৃক আল-মুহতাদি ক্ষমতাচ্যুত হওয়ার পর সামরিক বাহিনী তাকে তার উত্তরসূরি হিসেবে নির্বাচিত করে এবং ১৬ বা ১৯ জুন ৮৭০ সালে রাজকীয় নাম আল-মু'আলাহ দিয়ে খলিফা ঘোষণা করে। ২১ জুন আল-মুহতাদির মৃত্যুদণ্ড কার্যকর করা হয়।

## তথ্যসূত্র

## উৎস

* 
* 
* 
* 
* 
* 
* 
* 
* 
* 
* 

* *This text is adapted from [[William Muir]]'s [[public domain]], The Caliphate: Its Rise, Decline, and Fall.*

বিষয়শ্রেণী:৮৪৪-এ জন্ম
বিষয়শ্রেণী:৮৯২-এ মৃত্যু
বিষয়শ্রেণী:৯ম শতাব্দীর আব্বাসীয় খলিফা
বিষয়শ্রেণী:৮৪০-এর দশকে জন্ম
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:আব্বাসীয় খলিফার পুত্র
গণতান্ত্রিক পার্টি

**গণতান্ত্রিক পার্টি** ১৯৮০ সালে হাজি মুহাম্মদ দানেশ কর্তৃক প্রতিষ্ঠিত একটি রাজনৈতিক দল। ১৯৮৬ সালে দানেশের মৃত্যুর কিছুকাল পূর্বে এই দলকে বাংলাদেশের তৎকালীন রাষ্ট্রপতি হুসেইন মুহাম্মদ এরশাদের দল জাতীয় পার্টির সাথে যুক্ত করা হয়।

## তথ্যসূত্র

বিষয়শ্রেণী:১৯৮০-এ প্রতিষ্ঠিত রাজনৈতিক দল
বিষয়শ্রেণী:বাংলাদেশের বিলুপ্ত রাজনৈতিক দল
বিষয়শ্রেণী:বাংলাদেশের সাম্যবাদী দল
বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:১৯৮৬-এ বিলুপ্ত রাজনৈতিক দল
বিষয়শ্রেণী:১৯৮৬-এ বাংলাদেশে বিলুপ্ত
গুগল মার্স

থাম্ব|google mars এর মাধ্যমে মঙ্গল গ্রহের মানচিত্র দেখা যায়।
**গুগল মার্স** হলো  গুগল মানচিত্রের  প্রথম ভার্সনের ব্রাউজার। যার মাধ্যমে দৃশ্যমান চিত্রাবলী প্রদান করে, গুগল চাঁদের সাদৃশ, এটা যত সম্ভব অবলোহিত চিত্র প্রদান এবং ছায়ার মাধ্যমে মঙ্গলগ্রহের টিলার উচ্চতা প্রকাশ করে।

## তথ্যসূত্র

## বহিঃসংযোগ
*  গুগল মার্স

মঙ্গল
মঙ্গল
বিষয়শ্রেণী:মঙ্গল গ্রহ
মঙ্গল
বিষয়শ্রেণী:গ্রহের ভূতত্ত্ব
সিঙ্গলীলা জাতীয় উদ্যান

thumb|নেপালের অংশের চিত্র
**সিঙ্গালীলা জাতীয় উদ্যান** () হচ্ছে ভারতের পশ্চিমবঙ্গের দার্জিলিং জেলায় অবস্থিত একটি জাতীয় উদ্যান। পূর্ব হিমালয়ের পাদদেশে নেপাল পশ্চিমবঙ্গ ও সিকিমের সীমান্তে এই জাতীয় উদ্যানের অবস্থিতি।

## অবস্থান

## জলবায়ু

## পর্যটন

## জীববৈচিত্র্য
এই জাতীয় উদ্যানে ওক, হেমলক, রূপালি দেবদারু, রূপালি ফার জাতীয় গাছ, বার্চ প্রভৃতি বৃক্ষ দেখা যায়। প্রাণীর ভেতরে দেখা যায় red panda সোনালী বিড়াল, বনবিড়াল ও কালো ভাল্লুক

## আরও দেখুন
* পশ্চিমবঙ্গের সংরক্ষিত অঞ্চল
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

## বহিঃসংযোগ
* Material from the following book:
**
*Cherub of the Mist, a documentary

বিষয়শ্রেণী:পশ্চিমবঙ্গের দর্শনীয় স্থান
বিষয়শ্রেণী:দার্জিলিং জেলা
বিষয়শ্রেণী:পশ্চিমবঙ্গের জাতীয় উদ্যান
বিষয়শ্রেণী:১৯৮৬-এ পশ্চিমবঙ্গে প্রতিষ্ঠিত
বিষয়শ্রেণী:১৯৮৬-এ প্রতিষ্ঠিত সংরক্ষিত অঞ্চল
বেথুয়াডহরী বন্যপ্রাণ অভয়ারণ্য

**বেথুয়াডহরী বন্যপ্রাণ অভয়ারণ্য** (), হচ্ছে ভারতের পশ্চিমবঙ্গের নদিয়া জেলায় অবস্থিত একটি অভয়ারণ্য। ১৯৫৮-৫৯ সালে এই বনভূমির সৃজনকাজ শুরু হয়। ১৯৮০ সালে সরকারিভাবে বন্যপ্রাণ অভয়ারণ্য হিসেবে ঘোষিত হয়। এর মোট আয়তন ১.২১ বর্গকিমি।

## অবস্থান
বেথুয়াডহরী অভয়ারণ্যটি ১২ নং জাতীয় সড়কের পাশে বেথুয়াডহরী শহরের সন্নিকটে অবস্থিত।  শিয়ালদহ-লালগোলা লাইনে বেথুয়াডহরী রেলওয়ে স্টেশন থেকেও এই স্থানে যাওয়া যায়।

## জীববৈচিত্র্য
এখানে চিত্রা হরিণ, বেজী, খরগোশ দেখা যায়। সরীসৃপদের ভেতরে দেখা যায় অজগর, গুই সাপ এবং ঘড়িয়াল।

## আরও দেখুন
* পশ্চিমবঙ্গের সংরক্ষিত অঞ্চল
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের বন্যপ্রাণী অভয়ারণ্য
বিষয়শ্রেণী:নদিয়া জেলার দর্শনীয় স্থান
বিষয়শ্রেণী:১৯৮০-এ পশ্চিমবঙ্গে প্রতিষ্ঠিত
নেওড়া উপত্যকা জাতীয় উদ্যান

**নেওড়া উপত্যকা জাতীয় উদ্যান** হচ্ছে ভারতের পশ্চিমবঙ্গের কালিম্পং জেলায় অবস্থিত একটি জাতীয় উদ্যান। ১৯৮৬ সালের এপ্রিল মাসে সরকারিভাবে ঘোষিত হয় এই জাতীয় উদ্যান।

## অবস্থান

## জলবায়ু

## পর্যটন

## জীববৈচিত্র্য
এই জাতীয় উদ্যানে খয়ের, শিশু, শিরীষ প্রভৃতি বৃক্ষ দেখা যায়।

প্রাণীর ভেতরে দেখা যায় বাংলা বাঘ, চিতাবাঘ, বনবিড়াল ও কালো ভাল্লুক, কাঠবিড়ালি, লাল পাণ্ডা, দেশি বনরুই, সম্বর হরিণ, গোরাল, বন ছাগল বিভিন্ন প্রজাতির পাখি ইত্যাদি।

## আরও দেখুন
* পশ্চিমবঙ্গের সংরক্ষিত অঞ্চল
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

## বহিঃসংযোগ
* UNESCO World Heritage Centre - Tentative List

বিষয়শ্রেণী:পশ্চিমবঙ্গের দর্শনীয় স্থান
বিষয়শ্রেণী:পশ্চিমবঙ্গের বন্যপ্রাণী অভয়ারণ্য
বিষয়শ্রেণী:দার্জিলিং জেলা
বিষয়শ্রেণী:পশ্চিমবঙ্গের জাতীয় উদ্যান
বিষয়শ্রেণী:১৯৮৬-এ পশ্চিমবঙ্গে প্রতিষ্ঠিত
বিষয়শ্রেণী:১৯৮৬-এ প্রতিষ্ঠিত সংরক্ষিত অঞ্চল
চাপড়ামারি বন্যপ্রাণী অভয়ারণ্য

**চাপড়ামারি বন্যপ্রাণী অভয়ারণ্য** ভারতের পশ্চিমবঙ্গ রাজ্যের জলপাইগুড়ি জেলায় অবস্থিত একটি বন্যপ্রাণী অভয়ারণ্য। ১৯৭৬ সালে এটি অভয়ারণ্য হিসেবে পরিচিতি লাভ করে। এটি গোরুমারা জাতীয় উদ্যানের পাশে অবস্থিত। এটি ভারতের পশ্চিমবঙ্গের উত্তরাংশের চালসা এবং লাটাগুড়ি থেকে ৩০ কিমি দূরে অবস্থিত। এবং এই অভয়ারণ্যের মোট আয়তন ৯৬০ হেক্টর। মূর্তি ও জলঢাকা নদীতে পাওয়া চাপড়া মাছের নাম থেকে এসেছে চাপড়ামারি নাম। যদিও বর্তমানে এই মাছ অবলুপ্ত।

## জীববৈচিত্র্য
এখানে এশীয় হাতি, বন্য বরাহ, সম্বর হরিণ, চিতাবাঘ ও বাংলা বাঘ দেখা যায়।

## রেলে হাতিদের সমস্যা
এই অভয়ারণ্যের উপর দিয়ে নিউ জলপাইগুড়ি-আলিপুরদুয়ার-শামুকতলা রোড লাইন গেছে, যা শিলিগুড়ি, মালবাজার ও আলিপুরদুয়ারকে যুক্ত রাখে। একাধিক দুর্ঘটনায় হাতিদের মৃত্যু হয়েছে। ৮ ফেব্রুয়ারি ২০০২-এ শিলিগুড়ি–আলিপুরদুয়ার ইন্টারসিটি এক্সপ্রেস ট্রেন এক মহিলা হাতিকে মেরে দিয়েছিল ও দুটি দাঁতাল হাতিকে আহত করেছিল। ২০১০ সালে বিন্নাগুড়ির কাছে এক মালবাহী ট্রেন দ্বারা সাত হাতির মৃত্যুর ফলে ভারতীয় রেল ট্রেনদের জন্য  গতিবেগ বরাদ্দ করেছিল।

### ২০১৩ ট্রেন দুর্ঘটনা
১৩ নভেম্বর ২০১৩-এ প্রায় ১৭:৪০-এ আসামগামী উদয়পুর সিটি–কামাখ্যা কবিগুরু এক্সপ্রেস (১৯৭০৯) প্রায়  বেগে জলঢাকা নদীর সেতুর কাছে এসেছিল এবং ৪০–৫০ জন ভারতীয় হাতির এক পালের সঙ্গে ধাক্কা খেয়েছিল। এর ফলে পাঁচজন বয়স্ক হাতি ও দুজন হাতিশিশুর মৃত্যু হয়েছিল এবং অন্যান্য দশজন হাতি আহত হয়েছিল। বেঁচে যাওয়া হাতি প্রথমে পালিয়েছিল কিন্তু পরে ঐ দুর্ঘটনাস্থলে ফিরে এসেছিল এবং সেখানে ততক্ষণ ছিল যতক্ষণ না আধিকারিকদের দ্বারা তাদের সরিয়ে দেওয়া হয়েছিল।

এই দুর্ঘটনাকে সাম্প্রতিক ইতিহাসে সবচেয়ে মর্মান্তিক বলে অভিহিত করা হয়েছে। আধিকারিকগণ এর কারণের জন্য তদন্ত শুরু করার পরিকল্পনা নিয়েছিলেন। সংঘর্ষের সময় সময় ট্রেনের গতিবেগ বরাদ্দ গতিবেগের চেয়ে দ্বিগুণ ছিল এবং এটি দুর্ঘটনার অন্যতম সম্ভাব্য অবদান। তৎকালীন রেল প্রতিমন্ত্রী অধীর রঞ্জন চৌধুরী বলেছিলেন যে দুর্ঘটনাটি চিহ্নিত হাতিদের করিডোরের বাইরে ঘটেছে এবং বন্যপ্রাণীর সুরক্ষার দায়িত্ব রাজ্য সরকারের, রেল আধিকারিকদের নয়।

## গ্যালারি

Chapramari Guest House.JPG|চাপড়ামারি গেস্ট হাউজ
চাপড়ামারী অভয়ারণ্য ৯.jpg|চাপড়ামারি বন্যপ্রাণী অভয়ারণ্যের ভিতর দিয়ে যাওয়া এক রাস্তা


## তথ্যসূত্র

বিষয়শ্রেণী:পশ্চিমবঙ্গের বন্যপ্রাণী অভয়ারণ্য
বিষয়শ্রেণী:জলপাইগুড়ি জেলা
বিষয়শ্রেণী:১৯৯৮-এ পশ্চিমবঙ্গে প্রতিষ্ঠিত
বিষয়শ্রেণী:১৯৮৮-এ প্রতিষ্ঠিত সংরক্ষিত অঞ্চল
চাক ভাষা

**চাক** হচ্ছে চীনা-তিব্বতি ভাষাগোষ্ঠীর **সাল** শাখার অন্তর্গত একটি ভাষা। বার্মা এবং বাংলাদেশ এর পার্বত্য চট্টগ্রামে এই ভাষায় কথা বলা হয়। চাক ভাষার একাধিক কথ্যরূপ বিদ্যমান। কাদো, কানান ইত্যাদি। আন্দ্রো এবং সেংমাই উপভাষাদ্বয় বিলুপ্তির পথে। এই ভাষায় কথা বলা লোক গুলো এখন মৈতৈ ভাষায় কথা বলে। কাদো/কানান ভাষী লোকেরা বার্মিজ এবং চাকমা বাংলায় কথা বলে। প্রাচীন পিয়ু ভাষা এই ভাষা থেকেই উৎপত্তি লাভ করেছিলো।

চাক জনগোষ্ঠী যে ভাষায় কথা বলে, সেটি চাক ভাষা নামে পরিচিত। এ ভাষা চীনা-তিব্বতি পরিবারের সদস্য। জর্জ গ্রিয়ারসনের মতে, মণিপুরের আন্দো, সেংমাই এবং বাইরেল উপভাষার সঙ্গে চাক ভাষার সাদৃশ্য রয়েছে। যদিও কেউ কেউ এটিকে অশনাক্ত ভাষারূপে চিহ্নিত করেছেন। চাক মূলত টোনাল বা সুরপ্রধান ভাষা। এই ভাষার বাক্য গঠন বাংলার মতোই। অর্থাৎ কর্তা-কর্ম-ক্রিয়া। যেমন: বাংলা 'আমি ভাত খাই', চাক ভাষায় 'ঙা পুক সেহে'। বাংলার সাথে চাক ভাষার আরো কিছু মিল আছে। বাংলার মতো চাক ভাষাতেও বহুবচনে 'রা' প্রত্যয় যুক্ত হয়। বর্তমানে দৈনন্দিন ব্যবহারের পাশাপাশি চাক ভাষায় সাহিত্য চর্চাও হচ্ছে।

## আরোও দেখুন
* চাক জাতিগোষ্ঠী

## তথ্যসূত্র

* বাংলাদেশের নানান ভাষা; মুহাম্মদ হাবিবুর রহমান; পৃষ্ঠা নম্বর – ৩০; প্রথমা প্রকাশন; প্রথম প্রকাশ – অমর একুশে গ্রন্থমেলা ২০১৪

## বহিঃসংযোগ
*Samples of Spoken Sak/Chak from a Missionary Project 
*বিপন্নপ্রায় ভাষাসমূহ Page on Sak/Chak/Kadu

বিষয়শ্রেণী:বাংলাদেশের ভাষা
বিষয়শ্রেণী:মিয়ানমারের ভাষা
মহানন্দা বন্যপ্রাণী অভয়ারণ্য

**মহানন্দা বন্যপ্রাণ অভয়ারণ্য** হিমালয়ের পাদদেশে তিস্তা এবং মহানন্দা নদীর মাঝখানে অবস্থিত।

## অবস্থান
এটি ভারতের পশ্চিমবঙ্গ রাজ্যের দার্জিলিং জেলায় অবস্থিত একটি বন্যপ্রাণ অভয়ারণ্য। ১৯৪৯ সালে এটি অভয়ারণ্য হিসেবে প্রথম সরকারিভাবে ঘোষিত হয়। এর মোট আয়তন ১২৭ বর্গকিমি। সমগ্র বনাঞ্চলের শতকরা ৬০ ভাগ পার্বত্যভূমি এবং অবশিষ্ট অংশ সমতল। এই অভয়ারণ্যের উচ্চতা ১৫০ মিটার থেকে ১৩০০ মিটার পর্যন্ত।

## জীববৈচিত্র্য
এখানে এশীয় হাতি, দেশি বন শুকর, সম্বর হরিণ, চিতাবাঘ, পাহাড়ি কালো ভাল্লুক ও বেঙ্গল টাইগার দেখা যায়।

## আরও দেখুন
* পশ্চিমবঙ্গের সংরক্ষিত অঞ্চল
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

বিষয়শ্রেণী:পশ্চিমবঙ্গের বন্যপ্রাণী অভয়ারণ্য
বিষয়শ্রেণী:পশ্চিমবঙ্গের দর্শনীয় স্থান
বিষয়শ্রেণী:দার্জিলিং জেলা
বিষয়শ্রেণী:১৯৭৬-এ পশ্চিমবঙ্গে প্রতিষ্ঠিত
কসবা তাপবিদ্যুৎ কেন্দ্র

**কসবা তাপবিদ্যুৎ কেন্দ্র** হল ভারতের পশ্চিমবঙ্গ রাজ্যের রাজধানী কলকাতা শহরের কসবা অঞ্চলে অবস্থিত একটি গ্যাস চালিত তাপবিদ্যুৎ কেন্দ্র। এই কেন্দ্রটি সিইএসসি লিমিটেড কর্তৃক পরিচালিত হয়।

## বিদ্যৎ উৎপাদন ক্ষমতা
এই তাপবিদ্যুৎ কেন্দ্রটির বিদ্যুৎ উৎপাদন ক্ষমতা ৪০ মেগাওয়াট (২X২০ মেগাওয়াট গ্যাস টারবাইন)।

## তথ্যসূত্র

বিষয়শ্রেণী:পশ্চিমবঙ্গের বিদ্যুৎ কেন্দ্র
বিষয়শ্রেণী:কলকাতার অর্থনীতি
দক্ষিণ তাপবিদ্যুৎ কেন্দ্র

**দক্ষিণ তাপবিদ্যুৎ কেন্দ্র** হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি কয়লা-চালিত তাপবিদ্যুৎ কেন্দ্র। এই কেন্দ্রটি সিইএসসি লিমিটেড কর্তৃক পরিচালিত হয়।

## বিদ্যৎ উৎপাদন ক্ষমতা
এই তাপবিদ্যুৎ কেন্দ্রটির বিদ্যুৎ উৎপাদন ক্ষমতা ১৩৫ মেগাবাইট (২X৬৭.৫ মেগাবাইট)। ১৯৯০ সালে এই কেন্দ্রটি সম্পূর্ণ কার্যকরী হয়।

## তথ্যসূত্র

বিষয়শ্রেণী:পশ্চিমবঙ্গের কয়লা-চালিত বিদ্যুৎ কেন্দ্র
বিষয়শ্রেণী:কলকাতার অর্থনীতি
বিষয়শ্রেণী:১৯৯০-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের কয়লাভিত্তিক বিদ্যুৎ কেন্দ্র
বিষয়শ্রেণী:২০শ শতাব্দীতে ভারতের স্থাপত্য
টিটাগড় তাপবিদ্যুৎ কেন্দ্র

**টিটাগড় তাপবিদ্যুৎ কেন্দ্র** হল ভারতের পশ্চিমবঙ্গ রাজ্যের উত্তর চব্বিশ পরগনা জেলার টিটাগড় শহরে অবস্থিত একটি কয়লা-চালিত তাপবিদ্যুৎ কেন্দ্র। এই কেন্দ্রটি সিইএসসি লিমিটেড কর্তৃক পরিচালিত হয়।

## বিদ্যৎ উৎপাদন ক্ষমতা
এই তাপবিদ্যুৎ কেন্দ্রটির বিদ্যুৎ উৎপাদন ক্ষমতা ২৪০ মেগাবাইট (৪X৬০ মেগাবাইট)। এই কেন্দ্রটি সম্পূর্ণ কার্যকরী হয় ১৯৮৩ সালে।

## তথ্যসূত্র

বিষয়শ্রেণী:পশ্চিমবঙ্গের কয়লা-চালিত বিদ্যুৎ কেন্দ্র
বিষয়শ্রেণী:উত্তর চব্বিশ পরগনা জেলার ভবন ও স্থাপনা
নরেন্দ্রপুর বন্যপ্রাণ অভয়ারণ্য

**নরেন্দ্রপুর বন্যপ্রাণ অভয়ারণ্য** হলো ভারতের পশ্চিমবঙ্গ রাজ্যের দক্ষিণ ২৪ পরগণা জেলায় অবস্থিত একটি বন্যপ্রাণ অভয়ারণ্য। ১৯৮২ সালে একটি পুরনো আমবাগানকে বন্যপ্রাণ অভয়ারণ্য হিসেবে ঘোষণা করা হয়। এর মোট আয়তন তখন ছিল ১০ হেক্টর। স্থানটি সোনারপুরের কাছে গড়িয়া ক্যানিং রোডের পাশে অবস্থিত। কলকাতার খুব নিকটে এই অভয়ারণ্যটি বিভিন্ন প্রকার পাখির কলকাকলিতে মুখরিত। এখানে যেসব পাখি দেখা যায় সেগুলো হচ্ছে কালামাথা বেনেবৌ, তিলা মুনিয়া, টুনটুনি, সাতভাই ছাতারে প্রভৃতি।

## আরও দেখুন
* পশ্চিমবঙ্গের সংরক্ষিত অঞ্চল
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

বিষয়শ্রেণী:পশ্চিমবঙ্গের বন্যপ্রাণী অভয়ারণ্য
বিষয়শ্রেণী:দক্ষিণ চব্বিশ পরগনা জেলার দর্শনীয় স্থান
বিষয়শ্রেণী:দক্ষিণ চব্বিশ পরগনা জেলা
লোথিয়ান দ্বীপ বন্যপ্রাণী অভয়ারণ্য

**লোথিয়ান দ্বীপ বন্যপ্রাণী অভয়ারণ্য** হল ভারতের পশ্চিমবঙ্গ রাজ্যের দক্ষিণ ২৪ পরগনা জেলায় অবস্থিত একটি বন্যপ্রাণী অভয়ারণ্য। বঙ্গোপসাগরের কাছে সপ্তমুখী নদীর মোহনায় এই দ্বীপটি অবস্থিত। ১৯৪৮ সালে এই বনাঞ্চলটি প্রথম অভয়ারণ্য হিসেবে বিজ্ঞাপিত হয় এবং ১৯৭৬ সালে তা পুনরায় ঘোষিত হয়। এই অভয়ারণ্যটি সুন্দরবন ব-দ্বীপের অংশবিশেষ। 

## জীববৈচিত্র্য
এখানে চিত্রা হরিণ, জলপাইরঙা সামুদ্রিক কচ্ছপ, বনবিড়াল, লাল বাঁদর, নোনা জলের কুমির ইত্যাদি দেখা যায়।

## আরও দেখুন
* পশ্চিমবঙ্গের সংরক্ষিত অঞ্চল

## তথ্যসূত্র

বিষয়শ্রেণী:পশ্চিমবঙ্গের বন্যপ্রাণী অভয়ারণ্য
বিষয়শ্রেণী:দক্ষিণ চব্বিশ পরগনা জেলার দর্শনীয় স্থান
বিষয়শ্রেণী:১৯৭৬-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের দ্বীপ
বিষয়শ্রেণী:সুন্দরবন (পশ্চিমবঙ্গ)
ডিরেক্টরি (কম্পিউটিং)

কম্পিউটিংয়ে একটি **ডিরেক্টরি** হল একটি ফাইল সিস্টেম সুবিন্যস্ত তালিকার গঠন যা অন্যান্য কম্পিউটার ফাইলগুলোর তথ্য সূত্র রাখে এবং অন্যান্য কম্পিউটার ডিরেক্টরিরও। অনেক কম্পিউটারেই ডিরেক্টরিকে **ফোল্ডার"', **ক্যাটালগ** হিসেবে চিনে থাকে যেমন ক্যাটালগ ব্যবহৃত হল অ্যাপল ২, কমোডর ১২৮ এবং অন্যান্য আরো কয়েকটি আগের হোম কম্পিউটারে ডিস্কের বিষয়াদি দেখার কমান্ড হিসেবে। এই সব ডসে ব্যবহৃত ফাইল সিস্টেমে পর্যায়ক্রমিকভাবে ডিরেক্টরি বা ড্রয়ার দেখানো সমর্থন করত না।

একই রকম ফাইল একটি ডিরেক্টরিতে রাখার মাধ্যমে সংরক্ষিত ফাইলগুলো সাজানো হয়। একটি পর্যায়ক্রমিক ফাইল সিস্টেমে (গাছের শাখার মত) একটি ডিরেক্টরি অন্য একটি ডিরেক্টরিতে রাখা যায় বা ধারণ করা যায় যাকে সাবডিরেক্টরি বা শাখা ডিরেক্টরি বলে। **পেরেন্ট** এবং **চাইল্ড** সংজ্ঞা দুটি ব্যবহার করা হয় এই রকম সাবডিরেক্টরি সম্পর্ক বোঝাতে। উদাহরণসরূপ- "ক" ফোল্ডারের মধ্যে "গ" নামক কোন ফোল্ডার বা ডিরেক্টরি থাকলে "ক" ফোল্ডার বা ডিরেক্টরিকে বলা হবে পেরেন্ট এবং ''গ" কে বলা হবে চাইল্ড। কিন্তু একেবারে উপরে যে ডিরেক্টরি থাকে (যার উপর আর কোন ডিরেক্টরি নেই) তাকে বলা হয় **রুট''' ডিরেক্টরি।

## আরও দেখুন

;ধারণা
* ডিরেক্টরি গঠন
* ফাইল নাম
* হোম ডিরেক্টরি
* রুট ডিরেক্টরি
* ভার্চুয়াল ফোল্ডার
* ওয়ার্কিং ডিরেক্টরি

;কমান্ড
* সিডি (কমান্ড)
* সিএইচরুট
* ডিআইআর (কমান্ড)
* এমকেডিআইআর

## তথ্যসূত্র

## বহিঃসংযোগ

* Definition of directory by The Linux Information Project (LINFO)

বিষয়শ্রেণী:কম্পিউটার ফাইল সিস্টেমস

বিষয়শ্রেণী:ফাইল সিস্টেম ব্যবস্থাপনা
বিষয়শ্রেণী:কম্পিউটার ফাইল সিস্টেম
অর্জুন কুমারস্বামী

**অর্জুন কুমারস্বামী** (তামিল: அர்ஜூன் குமாரசுவாமி) যিনি **অর্জুন** হিসেবেও পরিচিত, হলেন একজন ব্রিটিশ গায়ক, সঙ্গীতলেখক, রের্কড প্রযোজক এবং অভিনেতা। তিনি শ্রীলঙ্কার কলম্বোতে জন্মগ্রহণ করেছিলেন।

## তথ্যসূত্র

## বহিঃসংযোগ
* Official page
* arjunVEVO page
* https://www.facebook.com/ArjunMusic

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর গায়ক
বিষয়শ্রেণী:ব্রিটিশ গায়ক-গীতরচয়িতা
বিষয়শ্রেণী:ইংরেজ গায়ক-গীতরচয়িতা
বিষয়শ্রেণী:ইংরেজ সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর ইংরেজ সঙ্গীতশিল্পী
বিষয়শ্রেণী:শ্রীলঙ্কান তামিল ব্যক্তি
বিষয়শ্রেণী:যুক্তরাজ্যে শ্রীলঙ্কান অভিবাসী
পলি শ্যানন

**পলি শ্যানন** (জন্ম: সেপ্টেম্বর ১, ১৯৭৩) হলেন কানাডীয় অভিনেত্রী তিনি অধিক পরিচত  ২০০২ সালের ছোট টেলিভিশন সিরিজ মারগারেট টেরিডিও এ তার চিত্রাঙ্কন অভিনয়ের জন্য। *[[Trudeau (film)|তরুদেয়াউ]]*, একটি চলচ্চিত্রে অভিনয় করেছেন।যে চলচ্চিত্র কানাডার প্রধানমন্ত্রী পিয়েরে তরুদেউ কে নিয়ে।

## জীবনবৃত্তান্ত
পলি শ্যানন ১৯৭৩ সালে কিংস্টোন, ওনতারিও তে জন্মগ্রহণ করেছে এবং অ্যালমার, কুয়েবক এ বড় হয়েছে। তার মাইকেল শ্যানন ছিলেন ডাক্তার।তিনি কানাডার স্বাস্থ্য কেন্দ্রের অনেক বড় পদে দায়িত্ব পালন করেছেন।তিনি রোগ নিয়ন্ত্রণ পরীক্ষাগারের সাধারণ পরিচালক ছিলেন। তার মা, মেরি ম্যাকি-স্মীথ, ছিলেন শিশুদের চলচ্চিত্রের চিত্রনাট্যকার। ১৩ বছর বয়সে শিশুদের চলচ্চিত্রে শিশু হিসেবে অভিনয় করেছেন।তারপরে শ্যানন মডেল হয়।তিনি মডেল হিসেবে নিউ ইর্য়ক, লন্ডন, এবং টোকিওতে নিয়োগ হন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:২০শ শতাব্দীর কানাডীয় অভিনেত্রী
বিষয়শ্রেণী:আইরিশ বংশোদ্ভূত কানাডীয় ব্যক্তি
কম্পিউটার ফাইল

থাম্ব|রিসকস সেট ফাইল টাইপ

একটি **কম্পিউটার ফাইল** হল একটি তথ্য সংরক্ষণের সম্পদ যা কম্পিউটার প্রোগ্রামের নিকট গ্রহণযোগ্য এবং সাধারণত টেকসই স্টোরেজ ভিত্তিক। একটি ফাইল "টেকসই" হয় এই অর্থে যে এটি অন্য কম্পিউটারের প্রোগ্রামগুলোতেও চালানো একবার তৈরি ও নির্বাহ করার পর। কম্পিউটার ফাইল কাগজের দলিলপত্রাদির বর্তমান প্রতিমূর্তি যা আগে অফিস এবং লাইব্রেরি রাখা হত। আর এখান থেকেই সংজ্ঞাটির উদ্ভব হয়েছে।

## আরো দেখুন
* Block (data storage)
* কম্পিউটার ফাইল ব্যবস্থাপনা
* ডাটা পর্যায়ক্রম
* File Camouflage
* ফাইল কপি
* File conversion
* ফাইল মুছন
* ফাইল ডিরেক্টরি
* ফাইল ব্যবস্থাপক
* ফাইল সিস্টেম
* ফাইল নাম
* Flat file database
* Object composition
* সফট কপি

## তথ্যসূত্র

## বহিঃসংযোগ

* 


ফাইল
বিষয়শ্রেণী:Inter-process communication
মোগলমারি

**মোগলমারি** হল ভারতের পশ্চিমবঙ্গ রাজ্যের পশ্চিম মেদিনীপুর জেলায় অবস্থিত একটি গ্রাম ও পুরাতাত্ত্বিক খনন কেন্দ্র। কলকাতা বিশ্ববিদ্যালয়ের অধ্যাপক অশোক দত্তের নেতৃত্বে ২০০২-০৩ সালে এখানে খননকার্য শুরু হয় এবং ষষ্ঠ-দ্বাদশ শতাব্দীর একটি বৌদ্ধ মঠ আবিষ্কৃত হয়। রাজ্য পুরাতত্ত্ব অধিকরণের অধীনে ২০১৩ সালের নভেম্বর মাসে বিস্তারিতভারে আরেকটি খনকার্য চালানো হয়। এই খননকার্যের ফলে বেশ কিছু সামগ্রী ও ছয়টি ট্যাবলেট পাওয়া যায়।

## খননকার্য

কলকাতা বিশ্ববিদ্যালয়ের পুরাতত্ত্ব বিভাগের অধ্যাপক অশোক দত্তের নেতৃত্বে একদল পুরাত্ত্বিক ২০০৩ সালে মোগলমারিতে প্রথম খননকার্য শুরু করেন। ২০০৩-০৪ সালে খননকার্যের প্রথম পর্যায় মোগলমারি গ্রামের দুটি জায়গাকে খননের জন্য বেছে নেওয়া হয়। প্রথম জায়গাটির নাম দেওয়া হয়েছিল এমজিএম১। ইঁটের এই ঢিপিটি স্থানীয়ভাবে "সখিসেনের ঢিপি" বা "শশীসেনের ঢিপি" নামে পরিচিত ছিল।  এমজিএম২ নামাঙ্কিত দ্বিতীয় জায়গাটি স্থানীয় বসত এলাকায় অবস্থিত। এটি পাঁচটি গোলাকার ইঁটের স্তুপের উপর অবস্থিত। প্রথম জায়গাটি "ত্রিরথ" আকারের। এই জায়গাটির পশ্চিমাংশে উত্তর-দক্ষিণে পাঁচিল সহ একটি জায়গা পাওয়া গিয়েছে। এটিকে সন্ন্যাসীদের প্রাচীরবেষ্টিত একটি ছোটো বাসস্থান মনে করা হচ্ছে। খননকার্যের ফলে অন্যান্য প্রাচীন জিনিসের সঙ্গে বর্গাকার ও আয়তাকার নির্মাণের ধ্বংসাবশেষ পাওয়া গিয়েছে। এগুলিকে ছোটো ছোটো ঘর মনে করা হচ্ছে। দ্বিতীয় জায়গাটিতে যে তিনটি গোলাকার ইঁটের নির্মাণ পাওয়া গিয়েছে, এগুলিকে স্তুপের ভিত্তি মনে করা হচ্ছে। এই ধ্বংসাবশেষটি সম্ভবত ষষ্ঠ-সপ্তম শতাব্দীর। আরও খননকার্যের ফলে ৫৫ সেন্টিমিটার কাদার স্তর এবং তার নিচে কালো ও লাল রঙের কিছু সামগ্রী পাওয়া গিয়েছে।

এমজিএম১-এ ২০০৬-০৭ সালে আরও গভীর খননকার্য শুরু হয়। এমজিএম৩ নামে খননকার্যের জন্য আরও একটি জায়গা এই সময়েই বেছে নেওয়া হয়। এই খননকার্যের ফলে ফুল, পশু ও মানুষের ছবি আঁকা একটি দীর্ঘ দেওয়াল পাওয়া যায়। এখানেও নির্মাণের সাতটি স্তর লক্ষ্য করা হয়। এই খননকার্যের ফলে প্রাপ্ত একটি গুরুত্বপূর্ণ সামগ্রী হল শ্লেট পাথরে নির্মিত একটি বুদ্ধমূর্তি।

২০১২ সালে আরেক রাউন্ড খননকার্যের দলে দেওয়ালগুলিতে বুদ্ধকেন্দ্রিক নানারকম ছবি পাওয়া যায়। সেই সঙ্গে বোধিসত্ত্বদের ছবি এবং বৌদ্ধ শিলালেখ পাওয়া যায়। এই খননকার্যের ফলে জায়গাটির পূর্ব ও দক্ষিণ অংশে প্রদক্ষিণ পথও আবিষ্কৃত হয়। আর পাওয়া যায় একটি কেন্দ্রীয় মন্দিরের ধ্বংসাবশেষ। এই মন্দিরে অনেকগুলি বর্গাকার উঠোন-বিশিষ্ঠ খোপ ছিল। খননকারী দলের সদস্য রজত সান্যালের মতে, নির্মাণটি বৌদ্ধধর্মের বজ্রযান পর্বে নির্মিত হয়েছিল। উল্লেখ্য, এই পর্যায়েই বৌদ্ধধর্মে দেবদেবীর পূজা শুরু হয়। মোগলমারিতে খননকার্য চালিয়ে যে দেওয়ালগুলি পাওয়া গিয়েছে সেখানে জামবালা ও সরস্বতী দেবীর ছবি দেখেই এই অনুমান করা হয়েছে। এখানে প্রাপ্ত মূর্তি ও অন্যান্য সামগ্রীগুলিতে গুপ্ত ও মধ্য গঙ্গ অঞ্চলের ভাস্কর্যের প্রভাব দেখা যায়।

## পাদটীকা

## আরও দেখুন
* কর্ণসুবর্ণ

বিষয়শ্রেণী:পশ্চিম মেদিনীপুর জেলার গ্রাম
বিষয়শ্রেণী:পশ্চিমবঙ্গের প্রত্নতাত্ত্বিক স্থান
বিষয়শ্রেণী:পশ্চিমবঙ্গের বৌদ্ধ মঠ
বিষয়শ্রেণী:৬ষ্ঠ শতাব্দীতে ভারতে প্রতিষ্ঠিত